शुक्रवारी झालेल्या धक्कादायक घडामोडीत ट्रंप यांनी उत्तर कोरियाचं चर्चेसाठीचं आमंत्रण स्वीकारलं होतं.

दक्षिण कोरियाच्या अधिकाऱ्यांनी किम हे आण्विक शस्त्र मागे घेणार असल्याचं सांगितलं होतं. पण त्याविषयी सविस्तर माहिती उपलब्ध झालेली नव्हती.

नियोजित बैठकीची चर्चा सध्या तरी अधांतरी आहे. बैठकीची जागा आणि मुद्द्यांवर कोणतीही सहमती झालेली नाही, असं आज दक्षिण कोरियाकडून उघड करण्यात आलं.

मुद्द्याची गुंतागुंत बघता फक्त चर्चेनं या प्रश्नाचा तोडगा निघेल का असा प्रश्न विश्लेषकांना पडला आहे.

"आम्हाला उत्तर कोरियाच्या प्रशासनाकडून अमेरिका आणि उत्तर कोरियादरम्यान होणाऱ्या या चर्चेसंदर्भात अधिकृत प्रतिसाद मिळालेला नाही," असं दक्षिण कोरियाच्या एकीकरण मंत्रालयाच्या प्रवक्त्यानं सांगितलं.

"मला वाटतं या प्रकरणात ते सावधगिरीनं पावलं टाकत आहेत आणि त्यांची भूमिका निश्चित करण्यासाठी पुरेसा वेळ घेत आहेत", असंही ते म्हणाले.

ट्रंप यांच्याशी दक्षिण कोरियाच्या ज्या अधिकाऱ्यांनी संवाद साधला ते आता चीन आणि जपानच्या मार्गावर आहेत. तिथल्या नेत्यांना या घडामोडींची ते माहिती देतील.

दक्षिण कोरियाचे राष्ट्राध्यक्ष मून जाई इन यांचे मुख्य सुरक्षा सल्लागार चुंग- युई-योंग हे चीनचे राष्ट्राध्यक्ष शी जिनपिंग यांना भेटणार आहेत. त्याचवेळी गुप्तचर विभागाचे मुख्य सूह उन जपानचे पंतप्रधान शिंजो अबे यांची भेट घेण्यासाठी टोकियोला जाणार आहे. 

अभूतपूर्व पाऊल

उत्तर कोरिया आणि अमेरिका यांच्यातील वर्षानुवर्षं असलेल्या तणावानंतर चर्चेचा हा आश्चर्यकारक प्रस्ताव समोर आला आहे. या सगळ्या घडामोडींआधी दोन्ही देशाचे सैन्य एकमेकांना भिडण्याची शक्यताही जागतिक पातळीवर व्यक्त केली जात होती.

उत्तर कोरियानं गेल्या काही वर्षांत अनेक अण्वस्त्र चाचण्या केल्या आहेत आणि दूरवर मारा करणारी क्षेपणास्त्रं तयार केली आहेत. अमेरिकेच्या भूमीवर ते अण्वस्त्र हल्ला करू शकतात, असंही त्यांचं म्हणणं आहे.

या दोन देशांमधील संवाद म्हणजे एक अभूतपूर्व घटना असेल. कारण आतापर्यंत अमेरिकेच्या कोणत्याच राष्ट्राध्यक्षानं उत्तर कोरियाच्या नेत्याची भेट घेतलेली नाही. 

पण तरीही भेटीचे अधिक तपशील सध्या उपलब्ध नाही. 

वॉशिंग्टनकडून हा प्रस्ताव कसा स्वीकारला जातोय याच्या प्रतिक्रियेची प्याँगयांगला कदाचित वाट बघायची असेल, असं CSIS (सेंटर फॉर स्ट्रॅटेजिक अँड इंटरनॅशनल स्टडीज) चे संशोधक अँड्रे अब्राहमियन... \n\nवरील लेखासाठी मला एक चांगले शीर्षक द्या.
अमेरिकेबरोबर चर्चेसाठी उत्तर कोरियाकडून प्रतिसाद नाही